2016. gada .jūlijā Noteikumi Nr.

Rīgā (prot. Nr. .§)

**Grozījumi Ministru kabineta 2012.gada 17.aprīļa noteikumos Nr.275**

**„Prasības tādu dzīvnieku izcelsmes blakusproduktu un atvasinātu produktu apritei, kas nav paredzēti cilvēku patēriņam”**

Izdoti saskaņā ar

Veterinārmedicīnas likuma

42.1 panta otro daļu

Izdarīt Ministru kabineta 2012.gada 17.aprīļa noteikumos Nr.275 „Prasības tādu dzīvnieku izcelsmes blakusproduktu un atvasinātu produktu apritei, kas nav paredzēti cilvēku patēriņam” (Latvijas Vēstnesis, 2012, 62.nr.; 2013, 52.nr.; 2014, 236.nr.) šādus grozījumus:

1. Aizstāt 16.punktā vārdus „valsts aģentūras „Lauksaimniecības datu centrs”” ar vārdiem „Lauksaimniecības datu centra”.

2. Izteikt 22.punktu šādā redakcijā:

„22. Saskaņā ar regulas Nr.1069/2009 19.panta 1.punkta "a" apakšpunktā un regulas Nr.142/2011 15.pantā un VI pielikuma III nodaļas 1.iedaļā noteikto ir atļauts aprakt:

22.1. nobeigušos lolojumdzīvniekus un zirgu dzimtas dzīvniekus reģistrētās dzīvnieku kapsētās atbilstoši normatīvajiem aktiem par dzīvnieku kapsētu iekārtošanu, reģistrāciju, uzturēšanu, darbības izbeigšanu un likvidēšanu un aizsargjoslu noteikšanas metodiku ap dzīvnieku kapsētām;

22.2. nobeigušos lolojumdzīvniekus uz vietas teritorijā, kurā lolojumdzīvnieki atradušies (dzīvojuši);

22.3. nobeigušos lolojumdzīvniekus atļautā atkritumu poligonā.”

3. Papildināt noteikumus ar 22.1 punktu šādā redakcijā:

„22.1 Šo noteikumu 22.2.apakšpunktā minētajā teritorijā lolojumdzīvnieka līķi atļauts aprakt ievērojot šādus nosacījumus, kas novērš risku cilvēku un dzīvnieku veselībai, kā arī apkārtējai videi:

22.1.1. lolojumdzīvnieka īpašnieks ir aprakšanas vietas zemes īpašnieks;

22.1.2. aprakšanas vieta nedrīkst būt lauksaimniecībā izmantojamā zeme;

22.1.3. aprok tādā veidā, lai tiem nevarētu piekļūt gaļēdāji vai visēdāji dzīvnieki;

22.1.4. aprakšanas vieta nedrīkst būt pie upes, strautiem, ezeriem un citiem virszemes ūdensobjektiem, applūstoša vieta vai teritorija, kā arī aprakšanas vieta neatrodas virszemes ūdensobjektu un pazemes ūdeņu ieguves vietu aizsargjoslās;

22.1.5. aprakšana nerada ūdens, gaisa, augsnes apdraudējumu, kā arī nerada smakas;

22.1.6. aprok bedrē un virs lolojumdzīvnieka līķa uzber vismaz vienu metru biezu zemes kārtu.”

4. Papildināt noteikumus ar 29.1 punktu šādā redakcijā:

„29.1 Nav atļauts izmantot, laist tirgū Latvijas teritorijā, ievest no trešajām valstīm un Eiropas Savienības dalībvalstīm, kā arī eksportēt briežu dzimtas dzīvnieku urīnu, kas paredzēts dzīvnieku pievilināšanai.”

5. Svītrot 1.pielikumā vārdus „Pilnvaroju saņēmēju nodot valsts aģentūrai "Lauksaimniecības datu centrs" dzīvnieku pases:\_\_\_\_\_\_\_\_\_\_\_\_ (nosūtītāja paraksts)”.

Ministru prezidents Māris Kučinskis

Zemkopības ministrs Jānis Dūklavs

21.07.2016. 10:26

337

A.Tora

67027620, Aija.Tora@zm.gov.lv